| Tamargueira común |
| --- |
| Tamargueira común |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Caryophyllales |
| Familia: | Tamaricaceae |
| Xénero: | *Tamarix* |
| Especie: | '**T. gallica'** |

 |
| Nome binomial |
| *Tamarix gallica*L. |

A **tamargueira común**, ***Tamarix gallica***, é unha especie vexetal da familia das Tamaricáceas, orixinario do oeste do Mediterráneo.

Descrición
----------

Arbusto ou arboriña caducifolia de 6 a 8 metros de altura, pólas longas e flexíbeis, un chisco pénsiles, que non creban facilmente e coa casca é parda avermellada escura, sendo as pólas máis novas listrosas e lampiñas. As follas son moi miúdas, a xeito de escamas, con forma ovado agudas e con abrazadeiras no baseamento, miden de 1,5 a 4 mm de longo e posúen unha cor verde glauca. As flores son albas ou rosa pálido, agrupadas en espigas grosas e cilíndricas de 3 a 6 cm de longo, que nacen sobre as ramiñas do ano e que aparecen á vez cás follas. Posúen 5 pétalo e 5 estames; brácteas florais triangulares, cápsula ovada. Florece na primavera, entre abril e o verán. O froito é unha cápsula de apertura espontánea con 3 valvas e sementes cun penacho plumaoso.

### Hábitat

En solos húmidos e algo salinos, nos areais e lagoas costeiras e nos bosques de ribeira, especialmente cando hai depósitos subsalinos ou margas. Asóciase cos loendros (*Nerium oleander*) e mais cos salgueiros. 
Prefire climas secos e calorosos.

Distribución
------------

Flores da tamargueira común.
Esténdese polo oeste da zona mediterránea, sur de Francia, Península ibérica, acadando polo norte o sur de Inglaterra, e polo sur o deserto do Sáhara.
En Galicia é pouco común.

### Observacións

A madeira é moi apreciada coma combustíbel. As pólas ao seren flexíbeis serviron para facer maromas para as noras e coma atadeiros. As tamargueiras reprodúcense facilmente de espeques e abacelamentos. Son moi indicados para fixar dunas e as ribeiras dos ríos.

Pola súa resistencia á salinidade emprégase moito en Galicia como árbore ornamental aliñada en ringleiras nos paseos marítimos coma o de Sanxenxo.

Usos medicinais: adstrinxente, antidiarreico, cicatrizante.

Taxonomía
---------

A *Tamarix gallica* foi descrita por Linneaus e publicada en *Species Plantarum* 1: 270–271. 1753.

Etimoloxía
----------

O nome galego e portugués *tamargueira* vén da verba latina *tamarix* (coincidente co xénero), nome que lle daban os romanos, crese derivado do río *Tamaris* da provincia hispánica *Tarraconense*, posibelmente o actual Tambre- en cuxas ribeiras medraban estes gamallos.

O nome específico ***gallica***, alude á Gallia, a Francia dos romanos, lugar onde a planta é igualmente nativa.

Sinonimia
---------

* *Tamariscus gallicus* (L.) All.
* *Tamariscus narbonensis* Garsault
* *Tamariscus pentander* Lam.

*var. indica* (Willd.) Ehrenb.
* *Tamarix indica* Willd.

Notas
-----

1. ↑  *Tamargueira* en Trópicos
2. ↑  *Tamargueira* en PlantList

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tamargueira*** |

|  |  |
| --- | --- |
|  | Wikispecies posúe unha páxina sobre:  ***Tamargueira*** |

### Bibliografía

* AFPD. 2008. African Flowering Plants Database - Base de Donnees des Plantes a Fleurs D'Afrique.
* Anonymous. 1986. List-Based Rec. Soil Conserv. Serv. U.S.D.A. Database of the U.S.D.A. Beltsville.
* Correll, D. S. & M. C. Johnston. 1970. Man. Vasc. Pl. Texas i–xv, 1–1881. The University of Texas at Dallas, Richardson.
* Fernald, M. 1950. Manual (ed. 8) i–lxiv, 1–1632. American Book Co. Nova York.
* Hickman, J. C. 1993. Jepson Man.: Higher Pl. Calif. i–xvii, 1–1400. University of California Press, Berkeley.
* Long, R. W. & O. K. Lakela. 1971. Fl. Trop. Florida i–xvii, 1–962. University of Miami Press, Coral Cables.
* Munz, P. A. 1974. Fl. S. Calif. 1–1086. University of California Press, Berkeley.
* Munz, P. A. & D. D. Keck. 1959. Cal. Fl. 1–1681. University of California Press, Berkeley.
* Radford, A. E. H. E. Ahles & C. R. Bell. 1968. Man. Vasc. Fl. Carolinas i–lxi, 1–1183. University of North Carolina Press, Chapel Hill.
* Small, J. K. 1933. Man. S.E. Fl. i–xxii, 1–1554. Published by the Author, Nova York.
* Zuloaga, F. O. 1997. Catálogo de las plantas vasculares de la Argentina. Monogr. Syst. Bot. Missouri Bot. Gard. 74(1–2): 1–1331.

### Ligazóns externas

* Páxina informativa sobre *Tamarix gallica*.

|  |  |
| --- | --- |
| Control de autoridades | 
* Wd: Q164285
* GEC: 0144879
* MAG: 2777928108

 |

|  |  |
| --- | --- |
| Identificadores taxonómicos | 
* APDB: 94958
* APNI: 126177
* BioLib: 38912
* Ecocrop: 10278
* EOL: 585674
* EPPO: TAAGA
* FloraBase: 33083
* FNA: 220013254
* GBIF: 2874695
* iNaturalist: 51303
* IPNI: 828110-1
* IRMNG: 11046720
* ISC: 52492
* ITIS: 22304
* IUCN: 79928337
* NBN: NBNSYS0000002980
* NCBI: 125585
* PalDat: Tamarix\_gallica
* PlantList: kew-2520053
* POWO: ID
* Soortenregister: 120229
* TAXREF: 125426
* Tela Botanica: 66702
* Tropicos: 31100006
* PLANTS: TAGA
* WoRMS: 418683

 |

|  |  |
| --- | --- |
| Identificadores | 
* UNII: 3080251PAI

 |